PATVIRTINTA

Marijampolės „Ryto“ pagrindinės

mokyklos direktoriaus 2023-03-14

Įsakymu Nr. V-46

**MARIJAMPOLĖS „RYTO“ PAGRINDINĖS MOKYKLOS**

**UGDYMO TURINIO PLANAVIMO TVARKOS APRAŠAS**

# I. BENDROSIOS NUOSTATOS

1. Ugdymo turinio planavimo tvarka (toliau – Tvarka) nustato Marijampolės „Ryto“ pagrindinės mokyklos (toliau – Mokyklos) ugdymo turinio planavimo principus ir laikotarpius, formas, ilgalaikių planų ir programų rengimo tvarką.
2. Tvarka parengta vadovaujantis 2021–2022 ir 2022–2023 mokslo metų pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2021 m. gegužės 3 d. įsakymu Nr. V-688, Mokymosi pagal formaliojo švietimo programas formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas formų ir mokymo organizavimo tvarkos aprašo patvirtinimo“, Bendrosiomis ugdymo programomis, Geros mokyklos koncepcija, patvirtinta Lietuvos Respublikos švietimo ir mokslo ministerijos 2015 m. gruodžio 21 d. įsakymu Nr. V-1309.
3. Tvarkoje vartojamos sąvokos:

**Dalyko programa** – dalyko ugdymo tikslus ir uždavinius, ugdymo turinį, metodus, integracinius ryšius su kitais dalykais ir mokinių pasiekimus numatanti programa.

**Pritaikyta dalyko programa** – specialiųjų poreikių turinčiam mokiniui pritaikyta Bendroji ugdymo programa.

**Individualizuota programa** – programa, skirta mokiniui, turinčiam specialiųjų ugdymosi poreikių dėl intelekto sutrikimo.

**Ilgalaikis dalyko planas** – dalyko ugdymo ir turinio gairės, mokytojo parengtos atsižvelgus į numatomus mokinių pasiekimus pagal Bendrąsias programas.

**Pamokos planas** – detalizuoti pamokos etapo darbai.

**Neformaliojo vaikų švietimo programa –** neformaliojo ugdymo mokytojo parengta ir neformaliojo švietimo metodais įgyvendinama programa, kuria siekiama ugdyti asmens bendrąsias kompetencijas plėtojant prigimtinius gebėjimus.

**Individualus ugdymo planas** – mokiniui, kuris mokosi pagal pradinio arba pagrindinio ugdymo programą (specialiųjų ugdymosi poreikių turinčiam mokiniui, itin sėkmingai besimokančiam mokiniui, mokiniui, mokomam namuose, atvykusiam mokytis iš užsienio mokiniui), sudarytas individualus ugdymo planas, kuris sudaro galimybes mokiniui pagal savo išgales pasiekti aukštesnių ugdymo(-si) pasiekimų, sudaro galimybes stebėti mokinio pažangą.

**II. UGDYMO TURINIO PLANAVIMO PRINCIPAI**

1. Ugdymo turinys Mokykloje planuojamas pagal Bendruosiuose ugdymo planuose nurodytą mokymosi dienų skaičių bei Mokyklos ugdymo plane nurodytą dalyko programai skiriamų valandų (pamokų) skaičių.
2. Mokytojai, planuodami ugdymo turinį, vadovaujasi Bendrosiomis programomis, kitais norminiais teisės aktais, mokyklos tikslais, atsižvelgia į mokyklos bendruomenės poreikius, turimus išteklius.
3. Mokytojų tarybai pritarus, ugdymo turinio planavimo tvarką mokyklos direktoriui teikia tvirtinti metodinė taryba.
4. Dalykų ilgalaikius planus, pasirenkamųjų dalykų/dalykų modulio, individualizuoto ir pritaikyto ugdymo, neformaliojo švietimo, klasės vadovo veiklos programas, individualius ugdymo planus mokytojai rengia ir detalizuoja pagal mokyklos vadovų parengtas rekomendacijas (1 priedas).

**III. UGDYMO TURINIO PLANAVIMO LAIKOTARPIAI IR FORMOS**

1. Dalykų ilgalaikiai planai (2, 11 priedai), pradinių klasių ilgalaikiai planai (3 priedas), neformaliojo švietimo planas (4 priedas), klasės vadovo veiklos planas (5 priedas), modulių programa (6 priedas), aukštesnių gebėjimų mokinių ugdymo programa (9 priedas) rengiami pagal Metodinės tarybos parengtas ir direktoriaus įsakymais patvirtintas formas vieneriems mokslo metams.
2. Dalyko mokytojai, aptarę metodinėse grupėse, gali koreguoti (pridėti papildomas skiltis) patvirtintas programų, planų formas.
3. Pritaikyto ir individualizuto ugdymo programos (7, 8 priedai), individualaus ugdymo planai mokiniams, turintiems specialiųjų ugdymosi poreikių rengiami pagal Vaiko gerovės komisijos parengtas ir direktoriaus patvirtintas formas vieneriems metams.
4. Pamokos planą rengia mokytojas, kuris ruošiasi atestuotis ar kitais vadovo numatytais atvejais (10 priedas).
5. Individualaus ugdymo planai mokymui namuose, atvykusiam mokytis iš užsienio mokiniui rengiami mokslo metų eigoje sutartiniam laikotarpiui.

**IV. PROGRAMŲ, ILGALAIKIŲ IR INDIVIDUALIŲ PLANŲ**

# RENGIMO TVARKA

13. Dalykų ilgalaikius planus, pasirenkamojo dalyko/dalyko modulio programas mokytojai aptaria metodinėje grupėje ir pateikia kuruojančiam mokyklos vadovui suderinimui iki rugsėjo 1 d.

14. Pritaikyto ir individualizuoto ugdymo turinio programas mokytojai aptaria Vaiko gerovės komisijoje ir pateikia kuruojančiam mokyklos vadovui suderinimui iki rugsėjo 10 d.

15. Neformaliojo švietimo programas mokytojai derina su kuruojančiu vadovu ir teikia tvirtinti direktoriui iki rugsėjo 10 d.

16. Klasės vadovų veiklos programas mokytojai suderina su kuruojančiu mokyklos vadovu suderina iki rugsėjo 10 d.

17. Individualius pagalbos mokiniui planus, mokiniams turintiems specialiųjų ugdymosi poreikių (išskyrus atsirandančius dėl išskirtinių gabumų) rengia švietimo pagalbos specialistai ir dėstantys mokytojai, juos aptaria Vaiko gerovės komisijoje ir suderina su mokinio tėvais (globėjais/rūpintojais) (12 priedas).

18. Individualius (mokymo namuose) ugdymo planus atsižvelgdamas į gydytojo konsultacinės komisijos rekomendacija ir suderinęs su mokinio tėvais (globėjais/rūpintojais) rengia direktoriaus pavaduotojas ugdymui. Mokinio mokymas namuose per 3 dienas įforminamas mokyklos vadovo įsakymu.

19. Individualius ugdymo planus (iš užsienio grįžusiems mokiniams), suderinęs su mokinių tėvais (globėjams/rūpintojams) rengia direktoriaus pavaduotojas ugdymui.

# V. UGDYMO TURINIO PLANAVIMO DOKUMENTŲ VERTINIMAS IR ATSAKOMYBĖ

20. Vertinant ugdymo turinio planavimo dokumentus, atsižvelgiama į šiuos kriterijus:

20.1. Bendrųjų programų nuostatų laikymasis;

20.2. Bendrųjų programų tikslų ir uždavinių pritaikymas tam tikrai klasei, atsižvelgiant į dalykinių ir esminių kompetencijų ugdymą; orientavimą į mokymosi pažangą.

20.3. Ugdymo turinio pritaikymas kalendoriniams metams.

20.4. Integracija dalyko viduje, tarpdalykinė ir integruojamosios programos.

20.5. Vertinimo formos, kriterijai, technika ir fiksavimas.

20.6. Literatūra: vadovėlių sistema, pamokoje naudojama literatūrą, mokymo priemones.

20.7. Išorinis sutvarkymas: raštvedybos reikalavimų paisymas, formos (pagal pridedamus priedus) laikymasis.

21. Ugdymo turinio planavimą ir įgyvendinimą koordinuoja mokyklos direktoriaus pavaduotojas ugdymui.

22. Už ugdymo turinio planavimo dokumentų turinį ir kokybę atsako dalykų mokytojai, klasės vadovai, neformaliojo švietimo ir kitos veiklos organizatoriai.

# \_\_\_\_\_\_\_\_\_\_\_\_\_\_\_\_\_\_\_\_\_\_

Ugdymo turinio planavimo tvarkos aprašo

1 priedas

**REKOMENDACIJOS ILGALAIKIŲ DALYKŲ PLANŲ,**

# RENGIMUI

1. Plano ar programos įvade nurodomas dalykas, klasė kurioje dirbama:

1.1. skiltyje „Pamokų skaičius“ nurodyti dalykui skiriamų pamokų skaičių per savaitę ir mokslo metus;

1.2. išsikeliamas Bendrųjų ugdymo programų nuostatas atitinkantis tikslas ir numatomi uždaviniai tikslui pasiekti;

1.3. skiltyje „Vertinimas“ nurodyti kontrolinius, apibendrinamuosius ir kitus svarbesnius vertinimo darbus. Apibūdinti kokius formalius ir neformalius vertinimo ir įsivertinimo būdus taikysite (formuojamasis, diagnostinis, kaupiamasis);

1.4. skiltyje „Trumpa klasės charakteristika“ trumpai apibūdinti klasę: parašyti, kiek yra mokinių, nurodyti, ar klasėje yra mokinių, kurie mokosi pagal pritaikyto, individualizuoto ugdymo turinio programas, kas būdinga klasės mokiniams mokomojo dalyko aspektu, turima mokinių patirtis, galimybės, motyvacija, mokymosi stilius ir pan.;

1.5. skiltyje „Priemonės“ nurodyti optimaliam ir veiksmingam ugdymo procesui reikalingas priemones;

1.6. plano ar programos turinyje nurodomas etapo/ciklo pavadinimas/tema, planuojamas valandų skaičius;

1.7. plano, programos skiltyje „Mokinių pasiekimai, gebėjimai“ numatyti kokie mokinių gebėjimai bus ugdomi;

1.8. plano, programos skiltyje ,,Integracija, tarpdalykiniai ryšiai“ įrašyti, kokia numatoma tarpdalykinė integracija, projektinė veikla, integruotos pamokos, su kokiomis integruojamosiomis programomis siejamas dėstomas dalykas. Integruojamųjų programų turinį pasirinkti pagal klasės lygį ir dėstomam dalykui tinkamą temą;

1.9. skiltyje „Vertinimas“ nurodyti koks vertinimo būdas pamokoje bus naudojamas;

1.10. skiltyje „Pastabos“ dalykų mokytojai nurodo ugdymo proceso organizavimo formą ir vietą bei kitus akcentuojamus dalykus;

1.11. planuojant pamokos turinį, papildyti, pakoreguoti ilgalaikį dalyko planą, programą, atsižvelgiant į mokinių pasiekimus, poreikius, galimybes, mokymosi stilius ir kt.

2. Rengiant neformaliojo švietimo programas:

2.1. programos įgyvendinimo teorinei daliai skirti apie 10 proc. viso numatomo ugdymo turinio;

2.2. aprašant programos laukiamus rezultatu nurodyti kokių rezultatų sieks, ką išmoks ir pan. (pvz.: pastatys spektaklį, dalyvaus konkurse, surengs koncertą ir kt.);

2.3. kiekvieno trimestro pabaigoje atliekama neformaliojo švietimo programos įgyvendinimo refleksija, kurioje aptariama, kas pasisekė ir ką reikia tobulinti.

*\_\_\_\_\_\_\_\_\_\_\_\_\_\_\_\_\_\_\_\_\_\_\_*

APTARTA

Marijampolės „Ryto“ pagrindinės mokyklos

Metodinės tarybos posėdyje

2023 m. sausio 10 d. Nr.1